Na temelju članka 20. stavka 1. točke 1. Statuta Hrvatske komore fizioterapeuta, a u skladu s člankom 15. stavkom 7. i člankom 26. stavkom 1. točkom 17. Zakona o fizioterapeutskoj djelatnosti („Narodne novine“ broj 120/08), Vijeće Hrvatske komore fizioterapeuta na sjednici održanoj dana 11.veljače 2023.g. d o n o s i

**P R A V I L N I K**

**O IZMJENAMA I DOPUNAMA**

 **PRAVILNIKA O IZDAVANJU, OBNAVLJANJU I ODUZIMANJU ODOBRENJA ZA SAMOSTALAN RAD (LICENCA)**

Članak 1.

U Pravilniku o izdavanju, obnavljanju i oduzimanju odobrenja za samostalan rad (licenca) od 14. rujna 2015. godine, te izmjenama i dopunama Pravilnika o izdavanju, obnavljanju i oduzimanju odobrenja za samostalan rad (licenca) od 26. rujna 2015. godine, 6. ožujka 2017. godine, 9. veljače 2019. godine, 3. travnja 2020. godine, 26. veljače 2021. godine, 29. rujna 2021. godine, 16. svibnja 2022.godine, te 14. srpnja 2022 godine, (dalje u tekstu Pravilnik) članak 6. briše se, a članak 5a postaje članak 6. Pravilnika.

Članak 2.

Članak 7. Pravilnika briše se, a dosadašnji članak 8. Pravilnika postaje sada članak 7., dok dosadašnji članci 9. i 10. postaju sada redom članci 8. i 9. Pravilnika

Članak 3.

U stavku I. članka 8. Pravilnika dodaju se točke 6. a, 6. b i 6. c koja glase:

*„6. a ugovor o radu u okviru obavljanja pripravničkog staža za prvostupnika fizioterapije (za one koji su završili trogodišnji studij obrazovanja za prvostupnika fizioterapije na visokom učilištu)*

*6. b* *ugovor o radu u okviru obavljanja pripravničkog staža za*

*za fizioterapeutskog tehničara (za one koji su završili srednju školu za fizioterapeutske tehničare)*

*6. c ugovor o radu u okviru obavljanja pripravničkog staža za masera kupeljara (za one koji su završili srednju školu za masere kupeljare)“*

Članak 4.

U stavku II. članka 8. Pravilnika brišu se riječi: „*Ukoliko je podnositelj zahtjeva iz ovog stavka, završio obrazovanje u trajanju od dvije godine, Komora će podnositelju zahtjeva izdati Licencu nakon uspješno položenog ispita provjere osposobljenosti“.*

U stavku III. članka 8. Pravilnika brišu se riječi: „*Ukoliko je podnositelj zahtjeva iz ovog stavka, završio obrazovanje u trajanju od tri godine ili kraće, Komora će podnositelju zahtjeva izdati Licencu nakon uspješno položenog ispita provjere osposobljenosti“.*

U stavku IV. članka 8. Pravilnika brišu se riječi: „*Ukoliko je podnositelj zahtjeva iz ovog stavka završio obrazovanje u trajanju od dvije godine ili kraće, Komora će podnositelju zahtjeva izdati Licencu nakon uspješno položenog ispita provjere osposobljenosti“.*

Članak 5.

U stavku VI. članka 8. Pravilnika iza riječi „*umirovljenju“* dodaje se u zagradi riječ *„(preslika)“*

Članak 6.

U stavku II. članka 10. Pravilnika iza riječi *“ Licence“* dodaju se riječi *„na rok od 6 godina“*

Članak 7.

Članak 11. Pravilnika briše se, a dosadašnji članak 12. Pravilnika postaje sada članak 10., dok

dosadašnji članci 13., 14.,15.,16., 17.,18.,19.,20.,21.,22.,23.,24.,25.,26.,27.,28.,29.,30.,31.,32.

i 33. postaju sada redom članci 11.,12.,13.,14.,15.,16.,17.,18.,19.,20.,21.,22.,23.,24.,25.,26.,27.,28.,29.,30. i 31., Pravilnika

Članak 8.

Članak 11a Pravilnika briše se.

Članak 9.

Stavak II. članka 19. mijenja se i glasi:

*„Licenca se obnavlja svakih 6 godina i to fizioterapeutu ako je sakupio 120 bodova, fizioterapeutskom tehničaru ako je sakupio 90 bodova, odnosno maseru kupeljeru ako je sakupio 60 bodova u postupku stručnog usavršavanja, sukladno posebnom aktu Komore, te ako je ispunio sve obveze glede plaćanja članarine.“*

Članak 10.

U članku 19. dosadašnji stavak III. postaje sada stavak V.

Članak 11.

U članku 19. Pravilnika iza stavka II. dodaju se novi stavci III. i IV. koji glase:

1. *„Radi kontinuiteta trajnog stručnog usavršavanja fizioterapeuti u šestogodišnjem licencnom razdoblju trebaju tijekom dvije godine steći najmanje 40 bodova, bez mogućnosti prenošenja na prethodno ili buduće razdoblje, fizioterapeutski tehničari najmanje 30 bodova, a maseri kupeljari 20 bodova, također bez mogućnosti prenošenja na prethodno ili buduće razdoblje.“*
2. *„Fizioterapeuti, fizioterapeutski tehničari i maseri kupeljari koji nisu u šestogodišnjem licencnom razdoblju prikupili dovoljan broj bodova za obnavljanje licence iz stavka 2. ovog članka mogu to nadoknaditi polaganjem ispita osposobljenosti.“*

Članak 12.

U stavku I. članka 20. Pravilnika brišu se riječi *„najkasnije 30 dana prije isteka roka na koji je Licenca izdana.“*

Članak 13.

U stavku III. članka 20. Pravilnika riječi *„roku koji ne može biti kraći od osam niti duži od trideset dana od dana primitka zaključka“* zamjenjuju se riječima *„primjerenom roku“.*

Članak 14.

U članku 20. Pravilnika stavak IV. mijenja se i glasi :

*„Ako podnositelj zahtjeva u ostavljenom roku ne dopuni zahtjev ili ga dopuni neodgovarajućom dokumentacijom i potrebnim dokazima, a bez tih njih se ne može udovoljiti zahtjevu stranke, zahtjev će se rješenjem odbiti“.*

Članak 15.

U članku 20. Pravilnika dodaje se stavak V. koji glasi:

*„Protiv rješenja iz stavka IV. ovog članka Pravilnika nije dopuštena žalba, već se može pokrenuti upravni spor.“*

Članak 16.

U članku 21. Pravilnika stavak II. i III. brišu se., a dosadašnji stavci IV. i V. postaju sada redom stavci II.i III. članka 21. Pravilnika.

Članak 17.

U stavku IV. članka 21. Pravilnika riječi „*obnovit će se Licenca od dana isteka prethodnog licencnog razdoblja“* zamijenjuju se riječima *„obnovit će se Licenca s danom položenog ispita“.*

Članak 18.

U stavku III. članka 22. Pravilnika riječi *„od dana prestanka važenja prethodne Licence“* zamjenjuju se riječima *„od slijedećeg dana od dana isteka važenja prethodne Licence“.*

Članak 19.

U članku 26. Pravilnika stavak III. briše se., a dosadašnji stavci IV., V. i VI. postaju sada redom stavci III., IV i V. članka 26. Pravilnika.

.

Članak 20.

U stavku V. članka 28. Pravilnika riječi *„Komora će izdati potvrdu o podnesenom zahtjevu za izdavanje duplikata Licence“* zamjenjuju se riječima *„članu Komore, na njegov zahtjev, Komora će izdati potvrdu o podnesenom zahtjevu za izdavanje duplikata Licence“.*

Članak 21.

U stavku VI. članka 29. Pravilnika riječi *„podnositelju zahtjeva se izdaje potvrda o predaji zahtjeva za izdavanje Licence s novim podacima“* zamjenjuju se riječima *„članu Komore, na njegov zahtjev, Komora će izdati potvrdu o predaji zahtjeva za izdavanje licence s novim podacima“.*

PRIJELAZNE I ZAVRŠNE ODREDBE

Članak 22.

Sve ostale odredbe koje nisu izmijenjene ovim Pravilnikom o izmjenama i dopunama Pravilnika o izdavanju, obnavljanju i oduzimanju odobrenja za samostalan rad (licenca) ostaju i dalje na snazi neizmijenjene.

Ovaj Pravilnik stupa na snagu danom donošenja.

 PREDSJEDNICA VIJEĆA

HRVATSKE KOMORE FIZIOTERAPEUTA

Mihaela Črgar, v. r.

U Zagrebu, 11. veljače 2023. godine